DEĊIŻJONI TAL-KUMMISSJONI
tas-7 ta’ Novembru 2007
li temenda d-Direttivi tal-Kunsill 64/432/KEE, 90/539/KEE, 92/35/KEE, 92/119/KEE, 93/53/KEE, 95/70/KE, 2000/75/KE, 2001/89/KE, 2002/60/KE u d-Deċiżjonijiet 2001/618/KE u 2004/233/KE fir-rigward tal-listi tal-laboratorji ta’ referenza nazzjonali u l-istituti Statali
(notifikata taħt id-dokument numru C(2007) 5311)
(Test b’relevanza għaż-ŻEE)
(2007/729/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 64/432/KEE tas-26 ta’ Ġunju 1964 dwar il-problemi tas-saħħa ta’ annimali li jaffettwaw il-kummerċ ta’ annimali bovini u suwini ġewwa l-Komunità (1), u b’mod partikolari l-Artikolu 8, l-Artikolu 9(2), l-Artikolu 10(2) u t-tieni subparagrafu ta’ l-Artikolu 16(1) tiegħu;
Wara li kkunsidrat id-Direttiva tal-Kunsill 90/539/KEE tal-15 ta’ Ottubru 1990 dwar il-kondizzjonijiet tas-saħħa ta’ annimali li jirregolaw il-kummerċ intrakomunitarju, u l-importazzjoni ta’ tajr u bajd tat-tfaqqis minn pajjiżi terzi (2), u partikolarment l-Artikolu 34 tagħha;
Wara li kkunsidrat id-Direttiva tal-Kunsill 92/35/KEE tad-29 ta’ April 1992 li tistabilixxi r-regoli ta’ kontroll u miżuri biex tkun miġġielda l-marda Afrikana taż-żwiemel (3) b’mod partikolari l-Artikolu 18 tagħha;
Wara li kkunsidrat d-Direttiva tal-Kunsill 92/119/KEE tas-17 ta’ Diċembru 1992 li tintroduċi miżuri ġenerali Komunitarji għall-kontroll ta’ ċertu mard ta’ l-annimali u l-miżuri speċifiċi li għandhom x’jaqsmu mal-marda vexxikolari tal-ħnieżer (4), u b’mod partikolari l-Artikolu 24(2) tagħha,
Wara li kkunsidrat id-Direttiva tal-Kunsill 93/53/KE ta’ l-24 ta’ Ġunju 1993 li tintroduċi miżuri minimi Komunitàrji għall-kontroll ta’ ċertu mard tal-ħut (5), u b’mod partikolari t-tieni subparagrafu ta’ l-Artikolu 18 tagħha;
Wara li kkunsidrat id-Direttiva tal-Kunsill 95/70/KE tat-22 ta’ Diċembru 1995 li tintroduċi miżuri minimi Komunitarji għall-kontroll ta’ xi mard li jaffettwa l-molluski bivalvi (6), u b’mod partikolari t-tieni subparagrafu ta’ l-Artikolu 9 tagħha;
Wara li kkunsidrat id-Direttiva tal-Kunsill 2000/75/KE ta’ l-20 ta’ Novembru 2000 li tistabbilixxi dispożizzjonijiet speċifiċi għall-kontroll u l-eradikazzjoni tal-bluetongue (7), u b’mod partikolari l-Artikolu 19 tagħha,
Wara li kkunsidrat id-Direttiva tal-Kunsill 2001/89/KE tat-23 ta’ Ottubru 2001 dwar il-miżuri tal-Komunità għall-kontroll tal-marda ta’ l-infafet vesikolari (id-deni klassiku) tal-ħnieżer (8), u b’mod partikolari l-Artikolu 25(2) tagħha,
Wara li kkunsidrat id-Direttiva tal-Kunsill 2002/60/KE tas-27 ta’ Ġunju 2002 li tistabbilixxi miżuri speċifiċi għall-kontroll tad-deni Afrikan tal-qżieqeż u temenda d-Direttiva 92/119/KE għar-rigward tal-marda Teschen u d-deni Afrikan tal-qżieqeż (9), u partikolarment l-Artikolu 26(1) tagħha;
Wara li kkunsidrat id-Deċiżjoni tal-Kunsill 2000/258/KE ta’ l-20 ta’ Marzu 2000 li taħtar istituzzjoni speċifika sabiex tkun responsabbli biex tistabbilixxi l-kriterji neċessarji għall-istandarizazzjoni ta’ testijiet seroloġiċi biex issegwi l-effettività tat-tilqim kontra l-idrofobija (10), u b’mod partikolari l-Artikolu 3 tagħha,
Billi:
(1)
Id-Direttiva 64/432/KEE tistipola lista ta’ istituzzjonijiet Statali u laboratorji ta’ referenza nazzjonali li huma risponsabbli mit-testjar uffiċjali tat-tuberkulini u r-reaġenti, lista ta’ laboratorji ta’ referenza nazzjonali għall-bruċellożi bovina, kif ukoll lista ta’ istituzzjonijiet responsabbli għall-kalibrazzjoni u l-antiġen standard li jintuża fit-testjar fil-laboratorju kontra s-serum standard tal-KEE (serum EI) li huwa pprovdut mil-Laboratorju Veterinarju Statali tas-Serum ġewwa Kopenħagen, fir-rigward tal-lewkożi enzootika bovina.
(2)
Id-Direttiva 90/539/KEE tipprevedi l-ħatra mill-Istati Membri ta’ laboratorji ta’ referenza nazzjonali li huma responsabbli mill-koordinazzjoni ta’ metodi dijanjostiċi u l-użu tagħhom mil-laboratorji approvati. Il-laboratorji ta’ referenza nazzjonali huma elenkati f’dik id-Direttiva.
(3)
Id-Direttiva 92/35/KEE tipprevedi l-ħatra mill-Istati Membri ta’ laboratorji ta’ referenza nazzjonali li huma responsabbli għall-koordinazzjoni ta’ metodi dijanjostiċi u l-użu tagħhom mil-laboratorji approvati. Il-laboratorji nazzjonali huma mniżżla f’dik id-Direttiva. Id-Direttiva 92/35/KEE ssemmi wkoll l-laboratorji ta’ referenza Komunitarji għall-marda Afrikana taż-żwiemel.
(4)
Id-Direttiva 92/119/KEE tipprevedi l-ħatra mill-Istati Membri tal-laboratorji nazzjonali, għal kull marda li tissemma f’dik id-Direttiva. Il-lista tal-laboratorji nazzjonali għall-marda vesikulari tal-ħnieżer hija stipulata f’dik id-Direttiva.
(5)
Id-Direttiva 93/53/KEE tipprevedi l-ħatra mill-Istati Membri tal-laboratorji nazzjonali tar-referenzi, għal kull marda li tissemma f’dik id-Direttiva. Il-lista ta’ laboratorji ta’ referenza nazzjonali għall-mard tal-ħut hija stipulata f’dik id-Direttiva.
(6)
Id-Direttiva 95/70/KE tipprevedi l-ħatra mill-Istati Membri tal-laboratorji ta’ referenza nazzjonali sabiex iġibu fis-seħħ il-kisba tal-kampjuni u t-testjar. Il-lista ta’ laboratorji ta’ referenza nazzjonali għall-mard tal-molluski bivalvi hija stipulata f’dik id-Direttiva.
(7)
Id-Direttiva 2000/75/KEE tipprevedi l-ħatra mill-Istati Membri tal-laboratorji nazzjonali responsabbli għat-twettiq ta’ testijiet tali tal-laboratorju. Dawk il-laboratorji ta’ referenza nazzjonali huma elenkati f’dik id-Direttiva.
(8)
Id-Direttiva 2001/89/KE tipprevedi li l-Istati Membri għandhom jiżguraw li laboratorju nazzjonali ta’ referenza ikun responsabbli mill-koordinazzjoni tal-metodi tad-dijanjosi. Dawk il-laboratorji ta’ referenza nazzjonali huma elenkati f’dik id-Direttiva.
(9)
Id-Direttiva 2002/60/KE tipprevedi li l-Istati Membri għandhom jiżguraw li laboratorju nazzjonali tar-referenzi ikun responsabbli mill-koordinazzjoni tal-metodi tad-dijanjosi. Dawk il-laboratorji ta’ referenza nazzjonali huma elenkati f’dik id-Direttiva.
(10)
Id-Deċiżjoni tal-Kummissjoni 2001/618/KE tat-23 ta’ Lulju 2001 dwar garanziji addizzjonali fil-kummerċ intrakomunitarju ta’ ħnieżer rigward il-marda ta’ Aujeszky, u kriterji sabiex jipprovdu informazzjoni dwar din il-marda u tirrevoka d-Deċiżjonijiet 93/24/KEE u 93/244/KEE (11) tistabbilixxi l-lista ta’ l-istituti responsabbli mill-kontroll tal-kwalità tal-metodu ELISA f’kull Stat Membru, u b’mod partikolari għall-produzzjoni u l-istandardizzazzjoni tas-sjeri li huma standard nazzjonali skond is-sjeri ta’ referenza Komunitarja. Dik il-lista hija stipulata f’dik id-Deċiżjoni.
(11)
Id-Deċiżjoni tal-Kummissjoni 2004/233/KEE ta’ l-4 ta’ Marzu 2004 li tawtorizza l-laboratorji sabiex jiċċekkjaw l-effikaċja tal-vaċċinazzjoni kontra l-idrofobja fuq ċerti annimali domestiċi karnivori (12) tistabbilixxi l-lista ta’ laboratorji awtorizzati fl-Istati Membri fuq il-bażi tar-riżultati tat-testijiet ta’ kompetenza magħrufa mil-Laboratorju AFSSA, Nancy, Franza, maħtura bħala l-istitut speċifiku responsabbli mit-twaqqif tal-kriterji meħtieġa għall-istandardizzazzjoni tat-testijiet seroloġiċi biex tiġi kkontrollata l-effettività tat-tilqim kontra l-idrofobija.
(12)
Ċerti Stati Membri ressqu talbiet biex ibiddlu d-dettalji rigward ir-referenza nazzjonali tagħhom jew il-laboratorji awtorizzati elenkati f’dawk id-Direttivi jew Deċiżjonijiet. Id-dettalji rigward il-laboratorji ta’ referenza Komunitarji għall-marda Afrikana taż-żwiemel għandhom jinbidlu wkoll.
(13)
Id-Direttivi 64/432/KEE, 90/539/KEE, 92/35/KEE, 92/119/KEE, 93/53/KEE, 95/70/KE, 2000/75/KE, 2001/89/KE, 2002/60/KE u d-Deċiżjonijiet 2001/618/KE u 2004/233/KE, għandhom għalhekk jiġu emendati skond dan.
(14)
Il-miżuri previsti f’din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali,
ADOTTAT DIN ID-DEĊIŻJONI:
Artikolu 1
Id-Direttivi 64/432/KEE, 90/539/KEE, 92/35/KEE, 92/119/KEE, 93/53/KEE, 95/70/KE, 2000/75/KE, 2001/89/KE, 2002/60/KE u d-Deċiżjonijiet 2001/618/KE u 2004/233/KE, huma emendati skond l-Anness ta’ din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmul fi Brussell, 7 ta’ Novembru 2007.